3. ΒΑΣΙΛΙΚΟΝ ΔΙΑΤΑΓΜΑ της 6/10 Μαρτ. 1908 Περί εγκρίσεως συμβάσεως μετά της προνομιούχου εταιρείας γενικών αποθηκών της Ελλάδος περί αποταμιεύσεως εμπορευμάτων διατελούντων υπό διαμετακόμισιν εν ταις γενικαίς αποθήκαις και περί μεταφοράς τούτων από μιας εις άλλην αποθήκην. Έχοντες υπ’ όψει το άρθρ. 21 της δια του Νόμ. ΓΠ΄ (3080) της 17 Ιουλ. 1905 κυρωθείσης από 8 Ιουλ. 1905 συμβάσεως «περί συστάσεως προνομιούχου εταιρείας προς προστασίαν της παραγωγής της σταφίδος και παραχωρήσεως αυτή αποκλειστικού δικαιώματος συστάσεως και εκμεταλλεύσεως γενικών αποθηκών», και το άρθρ. 11 του Νόμ. ΒΥΙΗ΄ του 1896 περί γενικών αποθηκών. Εγκρίνομεν την συνημμένην τω παρόντι από 27 Φεβρουαρίου  ε.έ. σύμβασιν εξ άρθρ. 5 περί αποταμιεύσεως εμπορευμάτων διατελούντων υπό διαμετακόμισιν εν ταις γενικαίς αποθήκαις και περί μεταφοράς τούτων από μιας εις άλλην αποθήκην. Σελ. 322 ΣΥΜΒΑΣΙΣ Περί αποταμιεύσεως εμπορευμάτων διατελούντων υπό διαμετακόμισιν εν ταις γενικαίς αποθήκαις και περί μεταφοράς τούτων από μιας εις άλλην αποθήκην. Μεταξύ: 1) του κυρίου Νικολάου Π. Καλογεροπούλου, υπουργού των Οικονομικών, εκπροσωπούντος το Ελληνικόν Δημόσιον, και 2) του κυρίου Ιωάννου Α. Βαλαωρίτου, προέδρου του διοικητικού συμβουλίου της εν Αθήναις εδρευούσης προνομιούχου εταιρείας γενικών αποθηκών της Ελλάδος, συνεφωνήθησαν τα ακόλουθα: Άρθρ.1.-Επιτρέπεται εις εκτέλεσιν του άρθρ. 11 του Νόμ. ΒΥΙΗ΄ της 10 Απρ. 1896 περί γενικών αποθηκών και συμφώνως ταις διατάξεσι του νόμου τούτου, του προς εκτέλεσιν αυτού δημοσιευθέντος Β.Δ. της 18 Αυγ. 1899, και του άρθρ. 21 της δια του Νόμ. ΓΠ΄ (3080) της 17 Ιουλ. 1905 κυρωθείσης από 8 Ιουλ. 1905 συμβάσεως «περί συστάσεως προνομιούχου εταιρείας κλπ.», η αποταμίευσις εμπορευμάτων, διατελούντων υπό διαμετακόμισιν, εν ταις υπό της προνομιούχου εταιρείας γενικών αποθηκών της Ελλάδος εγκατασταθησομέναις αποθήκαις, ως και η μεταφορά τούτων από μιας εις άλλην αποθήκην, κατά τας ισχυούσας περί αποταμιεύσεως διατάξεις του τελωνειακού νόμου. Άρθρ.2.-Αι γενικαί αποθήκαι έσονται διηρημέναι εις δύο διαμερίσματα, ήτοι: 1) το διαμέρισμα όπερ περιλαμβάνει τας αποθήκας, αίτινες εισί προωρισμέναι προς εναπόθεσιν των υπό διαμετακόμισιν εμπορευμάτων των υποκειμένων εις εισαγωγικόν τέλος (τμήμα διαμετακομίσεως), και 2) το διαμέρισμα όπερ περιλαμβάνει τας αποθήκας, αίτινες εισί προωρισμέναι προς εναπόθεσιν των οιασδήποτε προελεύσεως εμπορευμάτων, εφ’ ων κατεβλήθησαν ή δεν οφείλονται τελωνειακά τέλη (τμήμα ελευθέρων εμπορευμάτων). Ο διαχειριστής των γενικών αποθηκών υποχρεούται να λάβη, εν συνεννοήσει μετά της κατά τον τόπον τελωνειακής αρχής, πάντα τα αναγκαία μέτρα προς πρόληψιν οιασδήποτε παραβάσεως των τελωνειακών νόμων. Γενικές Αποθήκες 30.Γ.β.3 30.Γ.β.3 Γενικές Αποθήκες Η προνομιούχος εταιρεία γενικών αποθηκών της Ελλάδος δικαιούται να θέση εις συγκοινωνίαν δια σιδηρών ράβδων τας γενικάς αποθήκας μετά της παραλίας, προς ευχερεστέραν μεταφοράν των εμπορευμάτων και προϊόντων των προς φόρτωσιν προορισμένων, και των αποβιβαζομένων προς εναπόθεσιν εν ταις γενικαίς αποθήκαις, και να εγκαταστήση πάντα τα αναγκαία μηχανήματα προς ευχερεστέραν φόρτωσιν και εκφόρτωσιν των εμπορευμάτων, και εν γένει προς παροχήν πασών των δυνατών ευκολιών εις το εμπόριον. Τα σχέδια των ανωτέρω εγκαταστάσεων και σιδηρών οδών υποβάλλονται προ πάσης εκτελέσεως εις την έγκρισιν του υπουργού των Εσωτερικών. Άρθρ.3.-Οι διαχειρισταί των γενικών αποθηκών δύνανται, εν περιπτώσει καθ’ ην εδόθη εις αυτούς δήλωσις παραλήπτου μήπω αποβιβασθέντων εις το κατάστημα του τελωνείου εμπορευμάτων, περί εισαγωγής εις το εν ταις αποθήκαις διαμέρισμα το προωρισμένον δι’ εμπορεύματα υποκείμενα εις εισαγωγικόν τέλος, να συνεννοώνται μετά του προϊσταμένου του τελωνείου και του επιστάτου της διαμετακομίσεως, όπως, εάν η εν τω λιμένι θέση της αποθήκης επιτρέπη τούτο, γίνηται απ’ ευθείας εις τας γενικάς αποθήκας η αποβίβασις των εμπορευμάτων, υπό τον όρον της προς τον τελώνη υποβολής διασαφήσεως διαμετακομίσεως. Εν τοιαύτη περιπτώσει η υπό της τελωνειακής αρχής εξέτασις των εμπορευμάτων τούτων γίνεται εν τω ειδικώ διαμερίσματι των γενικών αποθηκών, διατελούντι υπό την επίβλεψιν του επιστάτου της διαμετακομίσεως. Τα ούτως εις τας γενικάς αποθήκας εισαχθέντα εμπορεύματα διατελούσιν υπό διαμετακόμισιν, δυνάμει του άρθρ. 11 του από 10 Απρ. 1896 υπό στοιχ. ΒΥΙΗ΄ νόμου, και υποβάλλονται εις πάσας τας ισχυούσας περί αποταμιεύσεως διατάξεις των τελωνειακών νόμων. Ειδικός κανονισμός του υπουργείου των Οικονομικών ορίσει τας λεπτομερείας της εκτελέσεως των ανωτέρω ορισθέντων. Άρθρ.4.-Η προνομιούχος εταιρεία των γενικών αποθηκών της Ελλάδος δύναται να χρησιμοποιήση ως παραρτήματα των κεντρικών γενικών αποθηκών και ετέρας αποθήκας, εις αυτήν ανηκούσας, ή λαμβανομένας υπ’ αυτής επ’ ενοικίω. Εν ταις αποθήκαις ταύταις δύνανται να εναποτεθώσιν είτε εμπορεύματα υπό διαμετακόμισιν, συμφώνως ταις υπό των τελωνειακών νόμων επιβαλλομέναις διατυπώσεσιν, είτε και ελεύθερα εμπορεύματα. Αλλ’ εκάστη αποθήκη ή διαμέρισμα αυτής δέον να προορίζηται ειδικώς εις εναπόθεσιν της ετέρας των κατηγοριών των εμπρευμάτων ή προϊόντων τούτων. Προ πάσης χρήσεως των εν λόγω παραρτημάτων της γενικής αποθήκης ζητείται η έγκρισις της τελωνειακής αρχής. Εντός των χρησιμοποιουμένων δια τας γενικάς αποθήκας οικοδομών δικαιούται η προνομιούχος εταιρεία γενικών αποθηκών της Ελλάδος να υπενοικιάση ιδιαίτερα διαμερίσματα εις ωρισμένον έμπορον προς αποκλειστικήν αυτού χρήσιν, κατά τα λοιπά υπαγομένου και του διαμερίσματος τούτου εις τους περί γενικών αποθηκών ισχύοντας κανονισμούς και ετέρας διατάξεις. Άρθρ.5.-Η προνομιούχος εταιρεία γενικών αποθηκών της Ελλάδος υπέχει ευθύνην απέναντι του Κράτους, ως προς τα υπό διαμετακόμισιν εναποτεθειμένα εμπορεύματα ή προϊόντα, επί τε τοις πληρωτέοις κατά τον νόμον δικαιώμασι, και επί παραβάσει των τελωνειακών νόμων και κανονισμών. Απαλλάσσεται όμως πάσης ευθύνης επί τη εκ φυσικής φύρας μειώσει του βάρους των αποθηκευμένων πραγμάτων συμφώνως τω εκδοθησομένω κανονισμώ, κατά τας διατάξεις του άρθρ. 12 του Νόμ. ΒΥΙΗ΄ της 10 Απρ. 1896 περί γενικών αποθηκών. Εγένετο εις διπλούν τη 27 Φεβρ. 1908 εν Αθήναις.